સંત પુરૂષના સંગથી સુખ ઉપજે છે. જ્યારે દુષ્ટની સંગતથી તે આપણને દુઃખમાં ધકેલે છે. માટે તું હમેશાં સંતની સેવા કરજે, તો તેમના થકી તારો જનમ સાર્થક થઈ જશે. સર્વજીવોને સુખ આપનાર સંતશ્રી ઉપવાસીબાપુ (ચત્રભુજદાસજી) ગુરૂશ્રી રામલખનદાસજી (રામટેકરી – જુનાગઢ). તેઓ શ્રી રામલખનદાસજી ગુરૂશ્રી ગોવિંદદાસજીનાં શિષ્ય હતા. પુ.ઉપવાસીબાપુ ભોજન લેતા ન હતાં. એટલે જ તેઓ ઉપવાસીબાપુનાં નામથી ઓળખાતા હતાં. તેમનુ સાચું નામ ચત્રભુજદાસજી હતું. તેઓ ભગવાન શ્રીરામ ના પરમ ઉપાસક હતા. નાનપણથી જ તેઓ પોતાનાં ગુરૂ સેવાની સાથે સાથે રામટેકરીમાં જે વિદ્યાર્થીઓ રહેતા હતા, તેમનાં માટે રસોઈ બનાવીને જમાડતા હતા. આમ ઘણાં વર્ષો ત્યાં પ્રભુભક્તિ સાથે સેવા કરી.